cyanic-selkie/wikianc huggingface dataset:
Ελίσα Κάθμπερτ
Πρόσφατες εμφανίσεις
Η Ελίσα συμμετείχε στο video-clip του τραγουδιού Perfect Situation των Weezer και είχε ένα μικρό ρόλο στο video-clip του τραγουδιού της Πάρις Χίλτον Nothing In This World. Για το 2007 η Ελίσα συμμετέχει σε 3 ταινίες, το θρίλερ Captivity στο οποίο υποδύεται ένα διάσημο μοντέλο που πέφτει θύμα απαγωγής ενός παρανοϊκού, το αμερικανικό ριμέικ της νότιο-κορεατικής επιτυχημένης κωμωδίας My Sassy Girl και στην ανεξάρτητη παραγωγή He Was a Quiet Man. Για το 2008 είχε ανακοινωθεί ότι θα δανείσει τη φωνή της στην ταινία κινουμένων σχεδίων Cat Tale αλλά η παραγωγή της ταινίας έχει προσωρινά αναβληθεί.
Προσωπική ζωή
Η Ελίσα λατρεύει τη ζωγραφική και το χόκεϊ επί πάγου. Είναι φανατική οπαδός των Los Angeles Kings, και διατηρούσε blog στην επίσημη ιστοσελίδα της ομοσπονδίας του αθλήματος στις Η.Π.Α (NHL). Σχεδόν κάθε χρόνο εμφανίζεται στις λίστες πολλών ανδρικών περιοδικών με τις πιο όμορφες γυναίκες. Ενδεικτικά, το περιοδικό FHM την κατέταξε στη 14η θέση το 2003, 10η το 2004, 5η το 2005, 22η το 2006 και 10η το 2007. Από το 2006 η Ελίσα έχει δηλώσει ότι δεν κάνει γυμνές εμφανίσεις σε ταινίες η φωτογραφίσεις και χρησιμοποιεί ντουμπλέρ όταν απαιτείται. Έχει τέλος δήλωσε ότι θα ήθελε κάποια στιγμή να επιστρέψει και να ζήσει στο Μόντρεαλ.
Εξωτερικοί σύνδεσμοι
Κατηγορία:Καναδές ηθοποιοί κινηματογράφου Κατηγορία:Καναδές ηθοποιοί τηλεόρασης
Άρης Καπλανίδης
Ο Άρης Καπλανίδης (Αθήνα, 1 Μαρτίου 1987) είναι Έλληνας σκηνοθέτης, σεναριογράφος και animator. Το 2022 η ταινία «Από το μπαλκόνι» σε σκηνοθεσία και σενάριο των Άρη Καπλανίδη και Ηλία Ρουμελιώτη, κέρδισε το Βραβείο της Ελληνικής Ακαδημίας Κινηματογράφου για την καλύτερη ταινία κινουμένων σχεδίων (animation) και άλλα 19 βραβεία σε εθνικά και διεθνή φεστιβάλ κινηματογράφου.
Βιογραφία
O Άρης Καπλανίδης γεννήθηκε στην Αθήνα και μεγάλωσε στη Νέα Φιλαδέλφεια Αττικής. Σπούδασε ζωγραφική στο Κέντρο Εφαρμοσμένων Τεχνών του Σπύρου Ορνεράκη. Με τη μικρού μήκους ταινία τού «Τσόντα», κέρδισε υποτροφία σκηνοθεσίας στη Σχολή Σταυράκου και με την πτυχιακή του ταινία «Πισωγυρίσματα» διαγωνίστηκε στο Διεθνές Φεστιβάλ Ταινιών Μικρού Μήκους Δράμας.
Το 2021 δημιούργησε μαζί με τον Ηλίας Ρουμελιώτης το διαφημιστικό σποτ του Ελληνικού Κέντρου Κινηματογράφου και την μικρού μήκους ταινία animation «Η Ηρώ και η κλιματική αλλαγή» της Action Aid σε συνεργασία με το Δήμο Φυλής.
Είναι ιδρυτικό μέλος του Ελληνικού Δικτύου Ανεξάρτητων Κινηματογραφιστών «Chainfree» και μέλος της ένωσης κινουμένων σχεδίων Asifa Hellas.
Άρης Καπλανίδης μαζί με τον Ηλία Ρουμελιώτη είναι ιδρυτικά μέλη της BrosInArts Animation Studios για την ανάδειξη και προώθηση της τέχνης και της τεχνικής του παραδοσιακού κινουμένου σχεδίου. Επίσης είναι ένα από τα ιδρυτικά μέλη, μαζί με την σκηνοθέτη Κωνσταντίνα Γεωργαντά και τον Ηλία Ρουμελιώτη, της Κοιν.Σ.Επ. κινηματογραφικών και πολιτιστικών παραγωγών «Πολιτισμός εν Κινήσει» για την ανάδειξη και προώθηση του ελληνικού πολιτισμού.
Έχει σκηνοθετήσει 12 μικρού μήκους ταινίες, 1 μεγάλου μήκους την «Η ζωή ενταύθα», 23 μουσικά βίντεο, διαφημιστικά σποτ, ενώ ως μοντέρ έχει συνεργαστεί με τoυς περισσότερους δημοφιλής τηλεοπτικούς σταθμούς.
Βραβεία - Διακρίσεις
Το 2017 έλαβε το πρώτο βραβείο Pitching Lab από τη Finos Film στο Διεθνές Φεστιβάλ Tαινιών Mικρού Mήκους Δράμας για την ταινία κινουμένων σχεδίων «Από το μπαλκόνι», η οποία έκανε πρεμιέρα το 2021 στο Φεστιβάλ Κινηματογράφου του Σαράγεβο. Ο Άρης Καπλανίδης βραβεύτηκε για την ταινία «Από το Μπαλκόνι» με την Αργυρή Αθηνά στο Διεθνές Φεστιβάλ Κινηματογράφου Αθήνας «Νύχτες Πρεμιέρας», κέρδισε το βραβείο του ελληνικού διαγωνιστικού τμήματος Καλύτερης Ταινίας στο Animasyros , το 1o βραβείο Orpheus καλύτερου animation στο Los Angeles Greek Film Festival , ενώ απέσπασε έξι βραβεία στο Φεστιβάλ Δράμας, ανάμεσα τους το Βραβείο Καλύτερης Ταινίας Νοτιοανατολικής Ευρώπης, το Onassis Film Development Grand του Ιδρύματος Ωνάση και το βραβείο κοινού και άλλα.
Παραπομπές
Α Α
Καταντζάρο Κάλτσιο 2011
Η ΟΝ Καταντζάρο 1929 είναι μια ιταλική ποδοσφαιρική ομάδα από την πόλη Καταντζάρο, Καλαβρία. Ιδρύθηκε το 1929. Έδρα της ομάδας είναι το Stadio Nicola Ceravolo χωρητικότητας 14650 θεατών. Παλαιότερα συμμετείχε στην Σέριε Α με τελευταία φορά το 1983.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1929
Prom Racing NTUA FSAE Team
Η Prom Racing είναι η ελληνική ομάδα Formula Student του Εθνικού Μετσόβιου Πολυτεχνείου. Η Prom Racing ιδρύθηκε το 2008, από 5 φοιτητές, με στόχο τον σχεδιασμό, την ανάπτυξη και την κατασκευή αγωνιστικών μονοθέσιων για την συμμετοχή της στον παγκόσμιο διαγωνισμό Formula Student. Μέχρι σήμερα, η ομάδα έχει κατασκευάσει επιτυχώς 6 μονοθέσια, 4 από τα οποία είναι εσωτερικής καύσης και 2 ηλεκτροκίνητα.
Ιστορία και Διακρίσεις
237x237px|1η θέση FS Italy 2008 Class 3|εναλλ.=1η θέση FS Italy 2008 Class 3|μικρογραφία|αριστερά
Ίδρυση - 2008
Το 2008 αποτέλεσε το έτος ίδρυσης της Prom Racing Team από 5 φοιτητές της σχολής Μηχανολόγων Μηχανικών του ΕΜΠ. Οι φοιτητές αυτοί, μελέτησαν και σχεδίασαν ένα αγωνιστικό μονοθέσιο, με γνώμονα συγκεκριμένους κανόνες και ειδικές προδιαγραφές του παγκόσμιου διαγωνισμού Formula Student. Καθώς βέβαια η ομάδα ήταν νεοσύστατη, δεν υπήρχαν διαθέσιμοι πόροι, κατάλληλη τεχνογνωσία καθώς και το απαραίτητο χρονικό περιθώριο, ώστε να προβεί στην κατασκευή του μονοθεσίου που σχεδιάστηκε με επιτυχία. Ωστόσο, κατάφερε να κατακτήσει την πρώτη θέση στην κατηγορία Class 3, όπου απαιτείται μόνο ο σχεδιασμός του μονοθεσίου, στο FS της Ιταλίας.
2011 - P11: Suzzie
Το 2011, λίγα χρόνια μετά την ίδρυσή της, η ομάδα κατόρθωσε να σχεδιάσει και να κατασκευάσει το πρώτο αγωνιστικό μονοθέσιο στην ιστορία της. Οι διαγωνισμοί, στους οποίους έλαβε μέρος εκείνη τη χρονιά ήταν το Formula Student (FS) της Ιταλίας (32η θέση) και το FS Ουγγαρίας (25η θέση) όπου και κατέκτησε την 1η θέση στο στατικό αγώνισμα Cost & Manufacturing.
2015 - 2016 - P16: Inna
Το 2015, η ομάδα ανασυγκροτήθηκε εκ νέου με τα καινούργια μέλη να προχωρούν στη μελέτη, σχεδίαση και κατασκευή του δεύτερου θερμικού αγωνιστικού μονοθεσίου στην ιστορία της ομάδας. Η Prom Racing, με το P16 κατάφερε να  καταλάβει στο FS της Τσεχίας την 24η θέση.
2017 - P17: Inna
Το 2017, τα μέλη της ομάδας μελέτησαν και βελτίωσαν το μονοθέσιο του 2016 και βασιζόμενοι στις κριτικές της προηγούμενης χρονιάς, το τροποποίησαν καταφέρνοντας έτσι να κατακτήσουν την 18η θέση στον διαγωνισμό της Αυστρίας. Μάλιστα, για πρώτη φορά στην ιστορία της, η ομάδα τερμάτισε στο αγώνισμα του Endurance. μικρογραφία|237x237px|Δόκιμες Εξέλιξης P18
2018 - P18: Tanya
Το 2018, η ομάδα μπήκε για πρώτη φορά σε μονοετές πλάνο, κατά το οποίο σχεδίασε και κατασκεύασε το τρίτο, χρονικά, αγωνιστικό της μονοθέσιο μέσα σε ένα ακαδημαϊκό έτος κι έλαβε μέρος σε 2 διαγωνισμούς. Συγκεκριμένα συμμετείχε, στο FS Της Ουγγαρίας, κατακτώντας την 7η θέση, καθώς και στο FS της Αυστρίας , όπου και κατέλαβε την 11η θέση. Στο στατικό αγώνισμα Business Plan πήρε την 3η και 2η θέση σε Ουγγαρία και Αυστρία αντίστοιχα, ενώ στην Αυστρία κατέκτησε τη 2η θέση στο στατικό αγώνισμα Cost & Manufacturing και την 3η θέση στο Skidpad, παίρνοντας το πρώτο βραβείο στην ιστορία της, σε δυναμικό αγώνισμα. αριστερά|μικρογραφία|237x237px|Το P19 στον διαγωνισμό της Γερμανίας το 2019
2019 - P19: Delia
Το 2019, συνεχίζοντας στο πλαίσιο μονοετούς πλάνου, συμμετείχε, με το τέταρτο αγωνιστικό της μονοθέσιο, σε τρεις διαγωνισμούς, αυτούς της Ουγγαρίας (10η θέση), της Αυστρίας (9η θέση) και της Γερμανίας (10η θέση), τερματίζοντας στο Endurance σε δύο από αυτούς. Η ομάδα κατάφερε να κατακτήσει την 4η και 6η θέση στο Autocross σε Ουγγαρία και Αυστρία, αντίστοιχα, ενώ ταυτόχρονα κατάφερε να εξασφαλίσει για πρώτη φορά στην ιστορία της, αλλά και της Ελλάδας, την 1η θέση σε δυναμικό αγώνισμα. Πιο συγκεκριμένα, στην Ουγγαρία επικράτησε στο Skidpad, έναντι 30 ομάδων, ενώ για 0,02sec δεν κατέρριψε το παγκόσμιο ρεκόρ. Συγχρόνως, κέρδισε την 3η θέση στο Design & Engineering Event στην Αυστρία, ενώ κατέκτησε τη 10η θέση στη συνολική κατάταξη ανάμεσα σε 60 ομάδες στον διαγωνισμό της Γερμανίας, σημειώνοντας την καλύτερη επίδοση ελληνικής ομάδας στα χρονικά. Επιπλέον, κέρδισε και το ειδικό βραβείο του πιο καινοτόμου αγωνιστικού μονοθέσιου στο διαγωνισμό της Ουγγαρίας και η υποομάδα του Business Plan Presentation κατόρθωσε να καταλάβει, και στους τρεις διαγωνισμούς, θέση εντός του TOP 7. Τέλος, στη Γερμανία, η ομάδα βρέθηκε στα Design Finals, καθώς και κατέκτησε την 4η θέση στο Efficiency.
2020 - Virtual - P20: E-Liza
μικρογραφία|293x293px|To P20 στον διαγωνισμό της Γερμανίας το 2021 Η χρονιά 2019-2020 ήταν μια πολύ ιδιαίτερη χρονιά για την ομάδα, καθώς μετά την μακρά της πορεία στη θερμική κατηγορία του διαγωνισμού, αποφάσισε να κάνει το επόμενο βήμα και να μεταβεί στην ηλεκτρική κατηγορία. Τον Ιανουάριο λοιπόν, συμμετείχε στην καθιερωμένη διαδικασία των “Quiz”, και μάλιστα κατέκτησε την 1η θέση παγκοσμίως στο “Quiz” για το Formula Student East, ενώ συγχρόνως εξασφάλισε την συμμετοχή της και στους διαγωνισμούς Formula Student Austria και Formula Student Germany. Ωστόσο, η εξάπλωση της πανδημίας έφερε και την ακύρωση όλων των διαγωνισμών και για  μια περίοδο, λόγω της καραντίνας, σταμάτησε και η κατασκευή του μονοθέσιου. Η ομάδα παρόλα αυτά, αποφάσισε να συμμετάσχει το καλοκαίρι  στο Formula Student Online, τον πρώτο διαδικτυακό διαγωνισμό FS. Εκεί, η ομάδα κατέκτησε την 6η θέση στη συνολική κατάταξη των στατικών αγωνισμάτων. Ειδικότερα, κατέκτησε την 6η θέση στο Business Plan, την 8η θέση στο Concept Design Challenge και την 11η θέση στο Engineering Design Event.
2021 - P20: E-Liza
Το 2021 η ομάδα κατάφερε να κερδίσει τον πρώτο της διαγωνισμό το FS Czech Republic 2021,όντας η πρώτη ελληνική ομάδα που κερδίζει επίσημο  διαγωνισμό, καθώς και κατέκτησε τη 2η θέση στο αγώνισμα του Endurance στο διαγωνισμό FSG, όπου η Prom Racing κατέκτησε την 5η θέση στην γενική κατάταξη. Τα υπόλοιπα αποτελέσματα περιλαμβάνουν την 8η θέση στο FS East και την 12η θέση στο FSN. Στα στατικά αγωνίσματα η ομάδα είχε επίσης μεγάλη επιτυχία, μιας και πέτυχε την 4η θέση στο FS East και την 8η θέση στο FSG στο αγώνισμα Cost & Manufacturing αλλά και την 3η θέση στο αγώνισμα της BPP στην διάρκεια του διαγωνισμού της Τσεχίας. Όλες αυτές οι επιτυχίες κατέταξαν την Prom Racing στην 15η θέση στην παγκόσμια κατάταξη ανάμεσα σε 203 ηλεκτρικές ομάδες παγκοσμίως. Η Prom Racing δεν σταματά ποτέ να αναζητά καινοτόμους τρόπους για να ξεπεράσει τα όρια και να ξεπεράσει τις προκλήσεις, επεκτείνοντας την ιστορική της κληρονομιά κατά τη διάρκεια αυτών των αγώνων.237x237px|Δοκιμές Εξέλιξης P22 ΟΑΚΑ 2022|αριστερά|εναλλ.=Testing ΟΑΚΑ 2022|μικρογραφία
2022 - P22
Η  αγωνιστική  χρονιά  2021-2022  αποτέλεσε  σταθμό γνώσης για την Prom Racing. Όντας η δεύτερη  χρονιά στην  ηλεκτρική  κατηγορία του  διαγωνισμού, η ομάδα  είχε   προετοιμαστεί  προκειμένου  να συνεχίσει το κυνήγι των διακρίσεων. Κατά τη διάρκεια του διαγωνισμού της Ουγγαρίας, έχοντας ήδη περάσει τους απαραίτητους ηλεκτρολογικούς και μηχανολογικούς ελέγχους, σημειώθηκε βλάβη στο κουτί μπαταριών της ομάδας  το  οποίο  βρισκόταν   εκτός  μονοθέσιου, τηρουμένων  όλων  των κανόνων  και προδιαγραφών ασφαλείας, χωρίς να  πραγματοποιούνται  πάνω του εργασίες. Τα μέλη της Prom Racing όμως παρέμειναν συγκεντρωμένα στο στόχο για διακρίσεις και παρόλες τις αντιξοότητες  η ομάδα κατάφερε  για πρώτη φορά στην ιστορία της να κερδίσει την 1η Θέση στο αγώνισμα του Business Plan Presentation και να κατακτήσει τη 4η θέση στο αγώνισμα του Cost and Manufacturing Event.
Αγωνιστική χρονιά 2022 - 2023
Η ομάδα μας έχοντας αποκτήσει γνώση και εμπειρία έπειτα από τη κατασκευή δύο ηλεκτρικών μονοθεσίων αποφάσισε να πραγματοποιήσει τη μετάβαση στην αυτόνομη κίνηση (driverless) με τη κατασκευή του πρώτου αυτόνομου ηλεκτρικού μονοθεσίου, του P23. Η έρευνα, η μελέτη και ο προγραμματισμός για την επιτυχημένη κατασκευή του P23 αποτελούν πολυπαραγοντική δουλεία αλλά παράλληλα την καθιστούν ιδιαίτερα δαπανηρή. Η ομάδα για την αγωνιστική χρονιά 2022-2023 θα προσπαθήσει να εξασφαλίσει την συμμετοχή της σε 4 διαγωνισμούς Formula Student, συγκεκριμένα στο Formula Student Italy, στο Formula Student East, στο Formula Student Austria και στο Formula Student Germany, τόσο στην ηλεκτρική καθώς και στην αυτόνομη κατηγορία.
Η οµάδα φέτος θα διατηρήσει το κόνσεπτ του ενός ηλεκτρικού µοτέρ ενώ το σασί θα είναι full carbon monocoque, το οποίο κάθε χρόνο εξελίσσεται. Το κουτί µπαταριών, το οποίο θα κατασκευαστεί φέτος κάνοντας χρήση νέων τεχνολογιών, θα έχει µέγιστη τάση τα 600V. Η µπροστινή ανάρτηση θα έχει τη µορφή diagonal ενώ η πίσω ανάρτηση θα είναι της µορφή pushrod. Επιπλέον, για πρώτη φορά θα ενσωματωθούν ανεμιστήρες στο αεροδυναμικό πακέτο µε στόχο τη παραγωγή κάθετης δύναµης. Με τη µετάβαση της οµάδα στη κατηγορία του Driverless θα χρησιμοποιηθούν lidar, κάμερες καθώς και διαφόρων τύπων αισθητήρες.
Εθνικό Μετσόβιο Πολυτεχνείο - ΕΜΠ
μικρογραφία|248x248px|Το P22 στην σχολή Μηχανολόγων Μηχανικών στο ΕΜΠΤο Εθνικό Μετσόβιο Πολυτεχνείο βρίσκεται στο πλευρό της ομάδας από την πρώτη της συμμετοχή στον διαγωνισμό Formula Student. Παρέχει εργαστηριακούς χώρους όπου σχεδιάζονται και κατασκευάζονται τα αγωνιστικά μονοθέσια. Η παροχή σύγχρονου εργαστηριακού εξοπλισμού δίνει την δυνατότητα για άμεση κατασκευή - επισκευή  των εξαρτημάτων του μονοθέσιου, εξοικονομώντας πολύτιμο χρόνο και πόρους καθώς δεν χρειάζεται να καταφύγει σε εξωτερικούς συνεργάτες.
Σχολή Μηχανολόγων Μηχανικών
Η ομάδα στεγάζεται στο Εργαστήριο Τεχνολογίας Κατεργασιών των Υλικών της Σχολής Μηχανολόγων Μηχανικών του Πολυτεχνείου, όπου βρίσκεται η κεντρική αίθουσα σχεδιασμού και κατασκευής των μονοθέσιων της. Επίσης, στο Κτίριο παρέχεται πρόσβαση σε πληθώρα εργαλειομηχανών και εξαρτημάτων που συνδράμουν στην άμεση εκπόνηση οποιασδήποτε εργασίας. Επιπλέον, η ομάδα έχει αναπτύξει σχέσεις στενής  συνεργασίας με όλα τα υπόλοιπα εργαστήρια της Σχολής των Μηχανολόγων Μηχανικών, με αποτέλεσμα την παραχώρηση δύο νέων αιθουσών εργασίας. Πρακτικά, δημιουργείται η δυνατότητα σχεδιασμού ενός FSAE μονοθέσιου κατά 95% και κατασκευής 92% εντός του Ε.Μ.Π. αριστερά|μικρογραφία|235x235εσ|Prom Racing ΔΕΘ 2022
Σχολή Ηλεκτρολόγων Μηχανικών και Μηχανικών Υπολογιστών
Το έργο της Prom Racing πλέον στηρίζεται εμπράκτως από τη Σχολή Ηλεκτρολόγων Μηχανικών και Μηχανικών Υπολογιστών, κάτι που αποτελεί και στρατηγικό πυλώνα της Prom Racing, λόγω της μετάβασης σε καθαρά ηλεκτρικό αγωνιστικό μονοθέσιο.
Ερευνητικό Πανεπιστημιακό Ινστιτούτο Συστημάτων Επικοινωνιών & Υπολογιστών (ΕΠΙΣΕΥ)
Η ομάδα στηρίζεται και εκπροσωπείται νομικά από το ΕΠΙΣΕΥ από το 2019. Πιο συγκεκριμένα, με τη βοήθεια του εκτελούνται οι διάφορες οικονομικές κινήσεις της ομάδας και επισυνάπτονται τα συμφωνητικά με τους εξωτερικούς συνεργάτες της.
Alumni
Το Formula Student έχει  πλέον  εξελιχθεί  σε ένα εκπαιδευτικό γεγονός πρώτης γραμμής και προσελκύει κάθε χρόνο κριτές μηχανολόγους μηχανικούς, διευθυντές επιχειρήσεων, και επαγγελματίες  στο χώρο της αυτοκινητοβιομηχανίας και της F1 με διεθνές κύρος. Έτσι πολλά από τα παλιά μέλη της Prom Racing  κατάφεραν να ξεχωρίσουν και να κάνουν τα όνειρα τους πραγματικότητα καθώς απορροφήθηκαν σε θέσεις εργασίας τόσο από ομάδες της F1 όσο και από παγκόσμιου φήμης εταιρείες στον χώρο της αυτοκίνησης.
Πολλά πρώην μέλη της Prom Racing συνεχίζουν να στηρίζουν και να επικοινωνούν τακτικά με την ομάδα. Χρήσιμη καθίσταται η βοήθεια τους στην ενσωμάτωση και την καθοδήγηση των νέων μελών, ταυτόχρονα με την παροχή ουσιαστικών γνώσεων και μετάδοση των εμπειριών τους. Ως αποτέλεσμα το επίπεδο τεχνογνωσίας της ομάδας όχι μόνο διατηρείται αλλά ανανεώνεται συνεχώς.
Χρήσιμοι Σύνδεσμοι
-Θεσσαλονίκη ΔΕΘ 2022
-Επίδειξη ΟΑΚΑ
-Περιοδικό 4Τροχοί
Κτηνοτροφία
Η κτηνοτροφία είναι μία από τις πιο παλιές δραστηριότητες του ανθρώπου. Ο άνθρωπος, στην προσπάθειά του να εξασφαλίσει την απαραίτητη ποσότητα τροφής, ανακάλυψε ότι ήταν δυνατό μερικά ζώα να μην τα σκοτώνει, αλλά να τα πιάνει ζωντανά, ιδιαίτερα την εποχή που ήταν πολλά και να τα κρατά κάπου περιορισμένα, να τα τρέφει και να τα σκοτώνει όταν είχε ανάγκη. Έτσι, ο πρωτόγονος άνθρωπος άρχισε σιγά - σιγά να ασχολείται με την κτηνοτροφία. Η κτηνοτροφία είναι γνωστή ως δραστηριότητα του ανθρώπου, από τη νεολιθική εποχή, με κέντρο ανάπτυξης τη Μέση Ανατολή και την ανατολική Μεσόγειο.
Αρχική ανάπτυξη
thumb|Κοπάδι προβάτων. Η ανάπτυξή της τοποθετείται στην εποχή που άρχισε να αναπτύσσεται και η γεωργία. Έτσι η πρωτόγονη κοινωνία χωρίστηκε σε δύο βασικές ομάδες: τους καθαρά γεωργούς και τους κτηνοτρόφους. Οι γεωργοί έμεναν συνήθως σ' ένα τόπο, ενώ οι κτηνοτρόφοι ήταν αναγκασμένοι να πηγαίνουν στα μέρη που είχε χορτάρι. Ο τρόπος αυτός της κτηνοτροφίας λέγεται νομαδικός κι έχει την αρχή του στις χώρες εκείνες που δεν έχουν όλη την εποχή χορτάρι. Ο τρόπος αυτός, παρόλο που είναι τόσο παλιός, είναι ακόμη πολύ συνηθισμένος και πολύ διαδεδομένος σε πολλές χώρες. Στην Ελλάδα, ο τρόπος αυτός της κτηνοτροφίας αφορά την εκτροφή των προβάτων και των κατσικιών και μπορούμε να πούμε ότι είναι ακόμη πολύ διαδεδομένος. Σε άλλες χώρες, όπως για παράδειγμα σε μερικές αφρικανικές, η νομαδική κτηνοτροφία γίνεται με μεγάλα ζώα, όπως είναι τα βόδια, τα ζέμπου κ.ά. Σε μερικές ασιατικές χώρες, και κυρίως στις χώρες που βρίσκονται στα βορειοδυτικά της Ασίας, είναι διαδεδομένη ακόμη και σήμερα η νομαδική κτηνοτροφία, αλλά αυτή που αφορά στην εκτροφή των καμηλών. Στα βόρεια της Ασίας και της Ευρώπης, οι Λάπωνες κι οι Εσκιμώοι ασχολούνται με τη νομαδική εκτροφή των ταράνδων. Αντίθετα, στη Λατινική Αμερική, ήταν από τα πολύ παλιά χρόνια γνωστή η νομαδική εκτροφή των λάμα. Σήμερα, σε μερικές χώρες της Λατινικής Αμερικής ασχολούνται με τη νομαδική εκτροφή των βοοειδών.
Οικονομικές συνέπειες
Στην αρχή της, η κτηνοτροφία απόβλεπε στο να εξασφαλίσει βασικά κρέας για την οικογένεια. Το γάλα δεν το χρησιμοποιούσαν, αλλά ούτε και το θεωρούσαν προϊόν. Κτηνοτροφικά προϊόντα θεωρούσαν ακόμη το μαλλί και, κυρίως, τα δέρματα, από τα οποία κατασκεύαζαν ρούχα και διάφορα άλλα αντικείμενα. Η κτηνοτροφία αρχίζει να αποκτά εμπορικό χαρακτήρα με την πλήρη εγκατάσταση των ανθρώπων σε ένα μέρος και τον πλήρη χωρισμό της πρωτόγονης κοινωνίας σε αγρότες και κτηνοτρόφους κι ύστερα, με τη δημιουργία των άλλων ειδικοτήτων, όπως ήταν ο αγγειοπλάστης, ο οπλουργός κ.ά. Τότε, ανάμεσα στις κοινωνικές αυτές ομάδες, αρχίζει μια μεγάλη ανταλλαγή των προϊόντων που ο καθένας παρήγαγε. Την εποχή εκείνη δεν υπήρχαν χρήματα και οι ανταλλαγές γίνονταν σε είδος. Ως βάση όμως για τις ανταλλαγές, οι άνθρωποι τότε χρησιμοποιούσαν τα ζώα. Έτσι, η αξία κάθε αντικειμένου μεταφραζόταν σε ζώα. Έλεγαν για παράδειγμα ότι η πανοπλία αυτή αξίζει 3 βόδια. Έτσι, σε πολλές χώρες και σε πολλούς λαούς, η λέξη ζώο έγινε συνώνυμη με τη λέξη χρήμα. Το αποτέλεσμα ήταν ότι εκείνος που είχε πολλά ζώα μπορούσε ν' αγοράσει τα πάντα. Μπορούσε ακόμη να αποκτήσει και δύναμη πολιτική, αλλά κυρίως δύναμη οικονομική. Όσο η οργάνωση της κοινωνίας προχωρούσε, τόσο άλλαζαν και οι τρόποι της εκτροφής των ζώων. Η σταβλική κτηνοτροφία, με την πιο πρωτόγονη μορφή της, άρχισε να αναπτύσσεται, όταν πια άρχισαν να αναπτύσσονται και οι μόνιμοι οικισμοί. Μέχρι πριν από 100 χρόνια, η κτηνοτροφία είχε ως αποκλειστικό σκοπό να εξασφαλίζει τα απαραίτητα κτηνοτροφικά προϊόντα στην οικογένεια και μόνο ένα μικρό μέρος από τα προϊόντα αυτά είχαν σκοπό να γίνουν εμπορεύματα και να πουληθούν στην αγορά.
thumb|Οι πάπιες είναι ανάμεσα στα πτηνά που εκτρέφονται.
Μια από τις πρώτες χώρες, που στη νεότερη Ιστορία ανάπτυξε σημαντικά την κτηνοτροφία, ήταν και η Αγγλία. Μετά τη μεγάλη βιομηχανική επανάσταση που έγινε στη χώρα αυτή, όπου όλο και περισσότερος πληθυσμός άρχισε να εγκαταλείπει τις παραδοσιακές ασχολίες του και να δουλεύει στα εργοστάσια, άρχισε να δημιουργείται μεγάλη ζήτηση από διάφορα τρόφιμα και φυσικά και κτηνοτροφικά προϊόντα. Έτσι άρχισαν να δημιουργούνται οι φάρμες, που είχαν ως αποκλειστική αποστολή την εκτροφή των ζώων και την παραγωγή κτηνοτροφικών προϊόντων. Σε λίγα χρόνια, με την ανάπτυξη της βιομηχανίας στην υπόλοιπη Ευρώπη, άρχισαν παντού να δημιουργούνται τέτοιες φάρμες. Έτσι αρχίζει μια καινούρια εποχή για την κτηνοτροφία. Ο παλιός, παραδοσιακός τρόπος εκτροφής άρχισε να μην είναι καθόλου αποδοτικός. Άρχισαν λοιπόν οι αναζητήσεις και οι έρευνες για τον εκσυγχρονισμό της κτηνοτροφικής παραγωγής.
Σήμερα
Σήμερα η κτηνοτροφία αποτελεί έναν από τους πιο δυναμικούς παραγωγικούς τομείς της χώρας. Πλέον η άσκηση της κτηνοτροφίας, απαιτεί διαρκή και άμεση υποστήριξη από επιστήμονες (γεωπόνους ζωϊκής παραγωγής και κτηνιάτρους). Η σημερινή κτηνοτροφική παραγωγή βασίζεται τόσο στην αύξηση τον αριθμού των ζώων όσο και στην αύξηση της παραγωγικότητας και της απόδοσης των ζώων. Για το λόγο αυτό η ζωοτεχνία, ως επιστήμη, βασίζεται, χρησιμοποιεί κι αξιοποιεί τις γνώσεις που της παρέχουν: η βιολογία, η γενετική, η κτηνιατρική, η διαιτολογία κι η βρωματολογία, καθώς και πολλές άλλες επιστήμες.
Βελτίωση της απόδοσης
Με τη συνεχή βελτίωση της εκτροφής των ζώων, με την ορθολογιστική κατάρτιση και αξιοποίηση του σιτηρέσιου, η παραγωγικότητα των ζώων έχει ανέβει πάρα πολύ. Πριν από μερικά χρόνια, η μέση απόδοση μιας αγελάδας σε γάλα δεν ξεπερνούσε τα 1.000 κιλά. Σήμερα σε πολλές χώρες έχει ξεπεράσει τα 5.000 κιλά κατά μέσο όρο. Φυσικά, στον τομέα αυτό υπάρχουν μεγάλες διαφορές ανάμεσα στα διάφορα κράτη. Στις αφρικανικές χώρες, π.χ., η μέση απόδοση σε γάλα μιας αγελάδας είναι γύρω στα 800 κιλά το χρόνο. Στο Ισραήλ (που θεωρείται η πρώτη χώρα στον κόσμο σε απόδοση γάλακτος), από μια αγελάδα ο μέσος όρος είναι 5.780 κιλά (σύμφωνα με τα στοιχεία του 1980), στη Δανία 4.500, στην Ολλανδία 4.480 κλπ. Η Ελλάδα στο σημείο αυτό κατέχει μια από τις τελευταίες θέσεις ανάμεσα στις ευρωπαϊκές χώρες, με 1.800 κιλά κατά μέσο όρο, λόγω έλλειψης λιβαδιών και συνεπακόλουθης αδυναμίας εκτροφής αγελάδων υψηλών διατροφικών απαιτήσεων και παραγωγικότητας. Ανάλογη είναι και η αύξηση στα υπόλοιπα κτηνοτροφικά προϊόντα. Μέχρι πριν από μερικά χρόνια, η παραγωγή σε αυγά μιας κότας, ολόκληρο το χρόνο, δεν ξεπερνούσε τα 120. Σήμερα η απόδοση μπορεί να θεωρηθεί ικανοποιητική μόνον όταν ξεπερνά τα 250 αυγά το χρόνο. Σήμερα τα κοτόπουλα, από τη στιγμή που θα γεννηθούν μέχρι τη στιγμή που θα φτάσουν να έχουν βάρος γύρω στο 1,5 κιλό, χρειάζονται περίπου 7 εβδομάδες, ενώ συνεχώς καταβάλλονται προσπάθειες να μειωθεί ακόμη περισσότερο ο χρόνος αυτός. Οι χοίροι σήμερα παρουσιάζουν μέση ημερήσια αύξηση βάρους, από τη στιγμή που θα γεννηθούν μέχρι που θα συμπληρώσουν το βάρος των 100 κιλών, 700 γραμμάρια.
Αυτά είναι μερικά από τα σημερινά επιτεύγματα της κτηνοτροφίας, στον τομέα της απόδοσης των γεωργικών ζώων. Οι αποδόσεις αυτές φυσικά δεν μπορεί να θεωρηθούν ότι αποτελούν και τα ανώτερα όρια της αποδοτικότητας των ζώων. Η αύξηση της παραγωγικότητας και της αποδοτικότητας των ζώων έγινε δυνατή χάρη στο σωστό συνδυασμό της κληρονομικής δομής των ζώων και των συνθηκών του περιβάλλοντος. Σήμερα υπάρχουν πάρα πολλές φυλές γεωργικών ζώων, που καθεμιά έχει και μια ή περισσότερες καλές ιδιότητες, που είναι προσαρμοσμένες στις ειδικές συνθήκες που εκτρέφεται. Σήμερα καταβάλλεται προσπάθεια συνδυασμού δύο ή περισσότερων φυλών, έτσι που οι «καλές» ιδιότητες, που χαρακτηρίζουν καθεμιά από τις φυλές χωριστά, να ενωθούν σε μια φυλή.
Κριντ: Η Γέννηση ενός Θρύλου
Το Creed (ελληνική μεταφορά: Κριντ: Η Γέννηση ενός Θρύλου) είναι αμερικανική δραματική κινηματογραφική ταινία, συνέχεια της σειράς Ρόκυ. Πρωταγωνιστές είναι ο Μάικλ Μπ. Τζόρνταν, ο Σιλβέστερ Σταλόνε, η Τέσα Τόμσον, η Φελίσια Ρασάντ και ο Άντονι Μπέλιου. Σεναριογράφος και σκηνοθέτης της ταινίας είναι ο Ράιαν Κούγκλερ. Έκανε την πρώτη της προβολή στα Village Cinemas στις 19 Νοεμβρίου, σε όλες τις Η.Π.Α. στις 25 Νοεμβρίου του 2015 και στην Ελλάδα στις 18 Ιανουαρίου του 2016. Η ταινία απέσπασε πολύ καλές κριτικές στο Metacritic.
Πλοκή
Ο Άδωνις Τζόνσον - Κριντ, το 1998 βρισκόταν σε αναμορφωτήριο, λόγω της οξύθυμης συμπεριφοράς του που έχει από μικρή ηλικία. Είναι ο γιος του μεγάλου πυγμάχου Απόλλο Κριντ, ο οποίος είχε μια ερωμένη του, που ήταν η μητέρα του Άδωνη. Η Μέρι Ανν που ήταν η πραγματική σύζυγος του Απόλλο, είχε επισκεφτεί τον Άδωνη, για να τον πάρει στο σπίτι της ώστε να ζήσει μια αξιοπρεπής ζωή. Ο Άδωνις όμως μαθαίνει ποιανού γιος είναι, και η ιστορία γυρνάει μετέπειτα, 17 χρόνια μπροστά, στο 2015.
Ο Άδωνις είναι ερασιτέχνης πυγμάχος στο Μεξικό, έχοντας κάνει 15 νίκες στο σερί του, κάνοντας τον αήττητο. Η πραγματική του δουλειά ήταν να δουλεύει σε επιχείρηση διαχείρισης οικονομικών όμως μαθαίνοντας ότι παίρνει προαγωγή από την καριέρα του ως πυγμάχος, παραιτείται. Επισκέπτεται έναν παλιό του γνωστό, ο οποίος είναι ο Λιλ Ντιουκ, γιος του Ντιουκ Έβανς του προπονητή που βοήθησε τον Κριντ και τον Μπαλμπόα στη επαγγελματική τους καριέρα, ο οποίος ήταν προπονητής σε γυμναστήριο του Λoς Άντζελες, θέλοντας να τον προσλάβει για να τον καθοδηγήσει στην πλέον επαγγελματική του καριέρα. Προσπαθώντας να τον πείσει, πάλεψε με έναν πυγμάχο τον νίκησε, μα ηττήθηκε από τον καλύτερο που υπήρχε εκείνη την στιγμή.
Συναντά την μητέρα του για της πει πως παραιτήθηκε από την δουλειά, και κυνηγάει το όνειρο του, που είναι αυτού του πυγμάχου. Η μάνα του προσπάθησε να τον πείσει, φέρνοντας παράδειγμα τον πατέρα του, ο οποίος σκοτώθηκε ενώ έκανε την επαγγελματική καριέρα στα ρινγκ. Ο Άδωνις, πιο αποφασισμένος από ποτέ, αρχίζει και ανακαλύπτει την ζωή του πατέρα του και τα κοντινά του πρόσωπα, εντοπίζοντας τον παλιό θρύλο και φίλο του Απόλλο Κριντ, Ρόκι Μπαλμποα.
Ο Ρόκι Μπαλμπόα, ήταν σε μια κατάσταση όπως αυτή της προηγούμενης ταινίας, έχοντας το εστιατόριο με πολλές αναμνήσεις της καριέρας του να είναι κρεμασμένες στους τοίχους του μαγαζιού του. Ο Άδωνις, συναντά τον Ρόκι και του αναλύει τι ξέρει για αυτόν και τον πατέρα του, καταλήγοντας πως θέλει την βοήθεια του για να ορθοποδήσει σωστά στην ανερχόμενη του επαγγελματική του προσπάθεια. Ο Ρόκι μαθαίνοντας ποιος είναι, είχε την ίδια στάση με την μητέρα του Άδωνη, μα αποφάσισε να τον βοηθήσει.
Μετά από πολλή προπόνηση σε θέματα ασκήσεων και εκγύμνασης του μυοσκελετικού συστήματος, έρχεται η πρώτη πρόκληση από έναν παλιό γνωστό του Ρόκι, για να παλέψει ο γιος του με τον Άδωνη. Ο Άδωνις δέχτηκε, αλλά ο Ρόκι τον απέτρεψε και έπρεπε να μπει μπροστά το δίλημμα. Συνεχίζοντας την επίπονη προπόνηση που έκανε νεότερος και ο Ρόκι, και ο αγώνας γίνεται δεκτός.
Μετά από σκληρό αγώνα, ο Άδωνις βγαίνει νικητής αρχίζοντας να αποκτά τον σεβασμό, στην κοινότητα του μπόξινγκ. Η μεγάλη πρόκληση όμως έρχεται από την Ανατολή και συγκεκριμένα από το Λίβερπουλ της Αγγλίας, από όπου είναι ο παγκόσμιος πρωταθλητής και κάτοχος όλων των ζωνών στην κατηγορία "Ελαφρών Βαρών", ο Ρίκι Κόνλαν. Ο λόγος που έγινε αυτό, ήταν επειδή διέρρευσαν ήδη από την πρώτη παρουσία του Άδωνη, οι φήμες για τον γιο του θρυλικού πατέρα του, αφού το επίθετο που χρησιμοποιούσε ήταν της μητέρας του (Τζόνσον), και σαν τελευταίο αγώνα ήθελε να είναι αυτός με τον απόγονο που κουβαλούσε το "βαρύ" επίθετο στον χώρο.
Για άλλη μια φορά, το δίλημμα μπαίνει μπροστά, με τον Ρόκι να θέλει πάλι να τον αποτρέψει λέγοντας του πως αν δεν είσαι εσύ έτοιμος, δεν είμαι και εγώ έτοιμος, πράγμα που το πίστευε. Η προπόνηση ξεκινά, και γίνεται πιο εντατική με τον Ρόκι να τον δασκαλεύει την κατάλληλη ευστοχία των γροθιών που θα δίνει ο Άδωνις. Ξαφνικά, ο Ρόκι νιώθει περίεργα και τον έπιασε εμετός, με το αμέσως επόμενο να είναι η λιποθυμία.
Παραμένει μιάμιση μέρα σε αναρρωτήριο, έως οι γιατροί να του πουν τα συμπτώματα του γεγονότος. Μαθαίνει από την γιατρό πως παρουσιάστηκαν αποτελέσματα καρκίνου, τα οποία ήταν μάλιστα κακοήθη. Ο όγκος ήταν ανησυχητικός εντός του αίματος του Ρόκι, και έπρεπε να γίνουν άμεσα οι ακόλουθες ενέργειες. Προσπαθώντας να μείνει απόρρητο, ο Ρόκι δεν λέει τίποτα στον Άδωνη, για να μην του ρίξει το ηθικό κατά την περίοδο προπονήσεως του, πριν την διεξαγωγή του μεγάλου αγώνα. Ο Άδωνις από περιέργεια το ανακαλύπτει, και απαιτεί να κάνει την χημειοθεραπεία ο Ρόκι, για να επιβιώσει. Ο Ρόκι αρνείται διότι η γυναίκα του Άντριαν είχε κάνει αλλά "έφυγε" από τη ζωή σύντομα.
Ο Άδωνις θυμώνει, και επιστρέφει στην φιλενάδα του, Μπλιάνκα την οποία γνώρισε σε μια περίεργη στιγμή, και κρύβοντας την πραγματική ταυτότητα του ο Άδωνις, είχε αρχίσει να αποστασιοποείται. Παρ' όλα αυτά, τυχαίνει να πηγαίνει σε μια βραδιά της ως τραγουδίστρια με αποτέλεσμα να συναντά έναν γνωστό της Μπλιάνκα, ο οποίος ζήτησε φωτογράφηση μα μετέπειτα τον πρόσβαλε, μπαίνοντας σε διαδικασία καυγά και ημερήσιας κράτησης.
Ο Ρόκι τον επισκέπτεται, μα ο Άδωνις μπερδεμένος, ξεκίνησε να κατηγορεί τον Ρόκι για τον αιφνίδιο θάνατο του πατέρα του. Ο Ρόκι προσπάθησε να τον παρηγορήσει, μάταια όμως. Τελικά, ο Άδωνις μετανιωμένος επιστρέφει στον Ρόκι, ο οποίος αποφάσισε να μπει στην διαδικασία χημειοθεραπείας. Παράλληλα, έχει ξανά καλές επαφές με την φιλενάδα του, και η αντίστροφη μέτρηση για τον αγώνα, ξεκινά.
Οι συνεντεύξεις γίνονται, με τον χλευασμό του Κόνλαν να είναι μεγάλος και με τον Κριντ να τον επιτίθεται. Ο αγώνας γίνεται στο Λίβερπουλ και με έντονες τις αποδοκιμασίες προς τον Κριντ, ξεκινά. Όλοι είχαν προβλέψει στους 4 γύρους να έχει νικήσει ο Κόνλαν. Το υψηλό ηθικό, το πείσμα, ο τσαμπουκάς ήταν το μαγικό τριώδιο για τον Κριντ, ώστε να παλέψει μέχρι και θανάτου. Πάλεψαν και στους 12 γύρους, κάτι που δεν περίμενε κανείς. Ο Κόνλαν δεν ήταν προετοιμασμένος για κάτι τέτοιο και εξ αιτίας του χρόνου, παραμένει παγκόσμιος πρωταθλητής. Οι τελευταίες δηλώσεις ήταν πως ο Κόνλαν κέρδισε τον αγώνα, μα ο Κριντ κέρδισε την βραδιά, χειροκροτώντας τον για την ανδρεία και την τιμή που κουβαλάει το θρυλικό επώνυμο του πατέρα του.
Η ιστορία τελειώνει, με τον Ρόκι και τον Άδωνη, να βρίσκονται στο Μουσείο Τέχνης της Φιλαδέλφεια, εκεί όπου ο Ρόκι έχει παλιές αναμνήσεις.
Υποδοχή
Η ταινία λόγω του βαρύ ονόματος της σειράς Ρόκι κέντρισε σε πολλούς το ενδιαφέρον καταφέρνοντας τελικά να γίνει μια ακόμη επιτυχία στην πιο μεγάλη κινηματογραφική σειρά όλων. Οι κύριοι πρωταγωνιστές είχαν διακριθεί σε πολλές κατηγορίες θεσμών επιβράβευσης αλλά είχαν γίνει και υποψήφιοι σε κάποιες από τις επιβραβεύσεις. Ο Τζόρνταν κατάφερε να κερδίσει με τον ρόλο του, κατηγορίες όπως αυτή του Καλύτερου Ηθοποιού της Χρονιάς 2015, Του καλύτερου Χαρακτήρα του 2015, ενώ Σταλόνε και Τόμσον διακρίθηκαν στην κατηγορία των καλύτερων πρωταγωνιστών δευτέρου ρόλου της χρονιάς σε άνδρες και γυναίκες αντίστοιχα.
Συνέχεια
Τον Ιανουάριο του 2016, o Σιλβέστερ Σταλόνε ρωτήθηκε για το αν θα υπάρξει συνέχεια της ταινίας. Ο ίδιος απάντησε πως οι πιθανότητες είναι πολύ μεγάλες. Ο Γενικός διευθυντής της Metro Goldwyn Mayer Γκάρι Μπάρμπερ ανακοίνωσε πως τα γυρίσματα για μια δεύτερη ταινία έχουν ξεκινήσει και το πιο πιθανό είναι το σίκουελ να κυκλοφορήσει το 2018. Τελικώς, το Κριντ II κυκλοφόρησε στις 21 Νοεμβρίου του 2018.
Very High Speed Digital Subscriber Line 2
Παρέχει ταχύτητες πάνω από 200 Mbps σε πολύ μικρή απόσταση, 100 Mbps στα 500 μέτρα και 50 Mbps στο 1 χιλιόμετρο. Από εκεί και ύστερα οι επιδόσεις του μειώνονται με πολύ πιο αργούς ρυθμούς από του VDSL. Μετά τα 1,6 χιλιόμετρα οι επιδόσεις του είναι αντίστοιχες του ADSL2+.
Το γεγονός ότι το VDSL2 μπορεί να χρησιμοποιηθεί και για αποστάσεις έως 4-5 χιλιόμετρα, σε αντίθεση με το VDSL που μπορεί να χρησιμοποιηθεί μόνο για μικρές αποστάσεις, είναι πολύ σημαντικό πλεονέκτημα του VDSL2. Ωστόσο σε αποστάσεις μεγαλύτερες του 1,5 χλμ λειτουργεί όπως το ADSL2plus. Χάρη σε αυτό, μπορεί να χρησιμοποιηθεί και για εφαρμογές μεγαλύτερων αποστάσεων. Το VDSL2 modem χρησιμοποιεί στο datalink το Packet Transfer Mode στο οποίο ενθυλακώνεται το Ethernet πακέτο ή το IP και όχι το ATM όπως στο ADSL.
Κατηγορία:Digital Subscriber Line
Η κάθοδος
Η Κάθοδος είναι κοινωνική τηλεοπτική σειρά της ΕΡΤ. Το σενάριο και η σκηνοθεσία της ανήκουν στο Γιώργο Μιχαηλίδη. Το πρώτο επεισόδιο της σειράς προβλήθηκε στις 4 Ιανουαρίου του 1983. Σ' αυτήν έπαιξε για πρώτη φορά η ηθοποιός Πέγκυ Σταθακοπούλου.
Πλοκή
Η σειρά πραγματεύεται τη ζωή δύο νεαρών, οι οποίοι είχαν επιλέξει να ζήσουν στο περιθώριο. Η σκηνή η οποία προκάλεσε το σάλο, ήταν η στιγμή που η Σταθακοπούλου με μια σύριγγα στο χέρι έψαχνε να βρει φλέβα για να κάνει ενέση ηρωίνης.
Υποδοχή
Ήταν η πρώτη ελληνική τηλεοπτική σειρά η οποία προκάλεσε έντονες αντιδράσεις από το ευρύ κοινό, τις οποίες υποκίνησε η Εκκλησία της Ελλάδας εξαιτίας του θέματος το οποίο πραγματευόταν. Ως αποτέλεσμα, ενώ αρχικά είχαν γυριστεί 13 επεισόδια, μετά το σάλο ο οποίος προκλήθηκε, ξαναμονταρίστηκε και απ' αυτό το νέο μοντάζ προέκυψαν 8 επεισόδια, τα οποία και προβλήθηκαν. Επίσης, από το 2ο επεισόδιο, η ΕΡΤ μετέφερε την προβολή της στη μεταμεσονύκτια ζώνη του προγράμματός της.
Κάθοδος
ΟΣ Αλεσσάντρια Κάλτσιο 1912
Η ΟΣ Αλεσσάντρια Κάλτσιο 1912 είναι μια ιταλική ποδοσφαιρική ομάδα από την Αλεσσάντρια, Πεδεμόντιο. Ιδρύθηκε το 1912. Έδρα της ομάδας είναι το Stadio Giuseppe Moccagatta χωρητικότητας 5827 θεατών. Μετράει 13 συμμετοχές στη Σέριε Α (μεταξύ 1929 και 1960) και 21 στη Σέριε Β (τελευταία το 1975). Το 1936 συμμετείχε στον τελικό του Κυπέλλου Ιταλίας.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1912
Λύκειο του Βουκουρεστίου
Το Λύκειο του Βουκουρεστίου ή Ηγεμονική ή Αυθεντική Ακαδημία (Ρουμανικά: Academia Domnească de la București) ήταν ελληνική σχολή στο Βουκουρέστι, ανωτάτου επιπέδου για την εποχή της, που λειτούργησε περίπου 140 χρόνια, από το 1679 μέχρι το 1821. Ο χαρακτηρισμός «Ηγεμονική» ή «Αυθεντική» οφείλεται στο ότι η Σχολή λειτουργούσε πάντοτε υπό την αιγίδα των ηγεμόνων της Βλαχίας, που μέχρι το 1715 ήταν Βογιάροι και κατόπιν Φαναριώτες. Η Σχολή αναφέρονταν επίσης και ως Ακαδημία του Αγίου Σάββα, από το όνομα της Μονής όπου στεγάσθηκε το μεγαλύτερο χρονικό διάστημα. Για τη Σχολή αυτή, καθώς και για την αντίστοιχη του Ιασίου, ο Μανουήλ Γεδεών αναφέρει ότι «…αι ανώτεραι σχολαί Ιασίου και Βουκουρεστίου από του τέλους έτι του ΙΖ΄ αιώνος ωνομάζοντο «αυθεντικαί», ταυτόν ειπείν ηγεμονικαί ακαδημίαι ».
Οι Βογιάροι ιδρυτές της Αυθεντικής Ακαδημίας (1679-1715)
thumb|250x250px|Ρουμανικό γραμματόσημο του 1964, για τον εορτασμό των 270 ετών από την ίδρυση της Ακαδημίας, με απεικόνιση του κτηρίου καθώς και του [[Κωνσταντίνος Μπρινκοβεάνου|Κωνσταντίνου Μπρινκοβεάνου, Κωνσταντίνου Καντακουζηνού και Γεωργίου Λαζάρ]]Η ίδρυση της Αυθεντικής Ακαδημίας του Βουκουρεστίου αποτέλεσε καθοριστικό γεγονός στις εξελίξεις της ιστορίας της νεοελληνικής παιδείας. Η ανώτατη ελληνόγλωσση εκπαίδευση, που η σχολή εισήγαγε στο Βουκουρέστι, είχε σημαντική επίπτωση όχι μόνον στους Έλληνες, αλλά και στην εκπαίδευση πολλών Ρουμάνων και άλλων Βαλκάνιων λογίων, καθώς οι εύπορες οικογένειες, όσες επιθυμούσαν ανώτερη μόρφωση για τα τέκνα τους, έστελναν τους γιους τους στην Ακαδημία του Βουκουρεστίου. Η ελληνική εκπαίδευση θεωρείτο υπέρτερη της παραδοσιακής σλαβονικής μόρφωσης, όχι μόνο γιατί τα Ελληνικά ήταν η πλέον διαδεδομένη γλώσσα του εμπορίου, αλλά και γιατί  η ελληνική γλώσσα τους έδινε ευρεία πρόσβαση στην κλασική φιλοσοφία και λογοτεχνία, τις συνδεδεμένες με τα θεμέλια του δυτικού Διαφωτισμού.
Ως ιδρυτής της Ακαδημίας αναφέρεται ο Σερμπάν Καντακουζηνός, της οικογένειας Καντακουζηνών της Ρουμανίας και πρίγκιπας της Βλαχίας από το 1678 έως το 1688. Υποστηρίζεται όμως και η άποψη ότι η Ακαδημία ιδρύθηκε από τον Κωνσταντίνο Μπρινκοβεάνου, που ήταν ο επόμενος ηγεμόνας της Βλαχίας από το 1688 έως το 1714. Και οι δύο παραπάνω ηγεμόνες είχαν λάβει ελληνική παιδεία, διακρίνονταν για τις φιλοπρόοδες ιδέες τους και δικαίως χαρακτηρίστηκαν ως η φωτισμένη ηγεσία της Βλαχίας. Ανεξάρτητα από το παραπάνω δίλημμα, είναι αναμφίβολο ότι ο Σερμπάν Καντακουζηνός, δημιούργησε τις προϋποθέσεις επιτυχίας ενός τέτοιου εγχειρήματος. Δύο ακόμη προσωπικότητες της εποχής συνέβαλαν στο να τεθούν οι βάσεις των επιτευγμάτων της Σχολής. Σ'αυτές συγκαταλέγεται ο στόλνικος (υπουργός εξωτερικών) Κωνσταντίνος Καντακουζηνός, με ισχυρή επιρροή στην αυλή, τόσο κατά την περίοδο ηγεμονίας του αδελφού του, Σερμπάν, όσο και του ανεψιού του, Κωνσταντίνου Μπρανκοβεάνου. Ο άλλος που πρέπει επίσης να αναφερθεί είναι ο Χρύσανθος Νοταράς, ο μετέπειτα πατριάρχης Ιεροσολύμων, που συχνά φιλοξενούμενος στη Βλαχική αυλή, συνέβαλε καθοριστικά στην οργάνωση της Ακαδημίας. Και οι δύο έχοντας σπουδάσει στην Κωνσταντινούπολη και στην Πάντοβα, μετέφεραν τις εμπειρίες που αποκόμισαν από τη διδασκαλία του Cesare Cremonini, συνδυάζοντάς τες με την παράδοση του Βυζαντίου.
Ο ελληνιστής ηγεμόνας Κωνσταντίνος Μπασαράμπα Μπρινκοβεάνου, στα πλαίσια του ενδιαφέροντός του για την επιμόρφωση των νέων, είναι γνωστό ότι χορήγησε πολλές υποτροφίες τόσο σε Έλληνες όσο και σε Βλάχους για να συνεχίσουν τις σπουδές τους στο Πανεπιστήμιο της Πάντοβας. Επίσης ίδρυσε το τυπογραφείο του Βουκουρεστίου. Το τυπογραφείο υπήρξε το απαραίτητο συμπλήρωμα για την συγκρότηση και τον εξοπλισμό της Σχολής. Ο Κωνσταντίνος Μπρινκοβεάνου, ο οποίος διαπραγματεύθηκε μυστικά και ανεπιτυχώς ένα αντιοθωμανικό συνασπισμό, προσεγγίσθηκε από τον τσάρο Πέτρο το Μέγα, κατά τη διάρκεια του Ρωσοτουρκικού Πόλεμου του 1710–1711. Όταν αργότερα ο Σουλτάνος Αχμέτ Γ΄ πληροφορήθηκε για τις παραπάνω διαπραγματεύσεις, τον κατηγόρησε για προδοσία, τον συνέλαβε το 1714, και τον αποκεφάλισε στην Κωνσταντινούπολη μαζί με τα τέσσερα παιδιά του. Αγιοποιήθηκε από την εκκλησία ως νεομάρτυρας. Ο πρώτος καθηγητής της Ακαδημίας του Βουκουρεστίου ήταν ο Σεβαστός Κυμινήτης, ο οποίος το 1689, έπειτα από πρόσκληση του ηγεμόνα της Βλαχίας Κωνσταντίνου Μπρανκοβεάνου, άφησε το Φροντιστήριο της Τραπεζούντας, που είχε ιδρύσει ο ίδιος, και εγκαταστάθηκε στο Βουκουρέστι όπου ανέλαβε καθήκοντα σχολάρχη και καθηγητή στην Αυθεντική Ακαδημία. Εκεί δίδαξε δώδεκα χρόνια μέχρι το θάνατό του. Η επιλογή αυτή του ηγεμόνα ήταν εξαιρετικά επιτυχής, καθώς ο Τραπεζούντιος λόγιος, φιλόσοφος και θεολόγος Σεβαστός Κυμινήτης, ο οποίος είχε φοιτήσει, αλλά και διδάξει στην Πατριαρχική Ακαδημία της Κωνσταντινούπολης, ήταν από τους  εκλεκτούς λόγιους της εποχής και έμπειρος  σχολάρχης. Επόμενος σχολάρχης, που διαδέχθηκε τον Κυμινήτη ήταν ο Κύπριος Λάμπρος Πορφυρόπουλος, ο οποίος δίδαξε δεκαεπτά χρόνια. Οι πρώτοι αυτοί δάσκαλοι είχαν ενστερνισθεί τη νεοαριστοτελική σκέψη του Θεόφιλου Κορυδαλέα, που είχε μεταφέρει στο Βουκουρέστι και ο Ιωάννης Καρυοφύλλης.
Φαναριώτες: η πορεία προς το Διαφωτισμό (1716-1774)
Η εποχή των Φαναριωτών στη Βλαχία άρχισε το 1716, όταν μετατέθηκε από τη Μολδαβία στη Βλαχία ο Νικόλαος Μαυροκορδάτος. Ο λόγιος αυτός ηγεμόνας και νεωτεριστής συγγραφέας του "Φιλοθέου Πάρεργα", φθάνοντας στο Βουκουρέστι βρήκε μια ακμάζουσα σχολή, την οποία και υποστήριξε. Σχετικά με τα πνευματικά του ενδιαφέροντα, αναφέρεται ότι από τη θέση του ηγεμόνα-εφόρου της Ακαδημίας όρισε και διδάσκονταν τα έργα του Πλάτωνα Κρίτων και Φαίδων από τον Γεώργιο Χρυσόγονο τον Τραπεζούντιο. Ακόμη περισσότερο ενδιαφέρον για την ανάπτυξη του ιδρύματος έδειξε ο γιος του Νικολάου Μαυροκορδάτου, ο Κωνσταντίνος Μαυροκορδάτος (1730-1763). Αυτός μετέφερε την έδρα της Ακαδημίας στη μονή του Αγίου Σάββα και διέθεσε συγκεκριμένους πόρους της ηγεμονίας για την αύξηση του προϋπολογισμού του ιδρύματος. Επί ηγεμονίας του εισήχθησαν στην σχολή η ιταλική και η τουρκική γλώσσα.
Μεταρρυθμίσεις Αλ.Υψηλάντη και Ν. Μαυρογένη (1774-1810)
Μετά από τη συνθήκη του Κιουτσούκ-Καϊναρτζή, που έληξε τον Ρωσοτουρκικό πόλεμο (1768-1774), η Υψηλή Πύλη τοποθέτησε έναν άλλο Φαναριώτη ηγεμόνα, ο οποίος έμελλε να αφήσει το αποτύπωμά του στην εκπαίδευση της Βλαχίας. Αυτός, κατά τον Ιorga, ήταν ο « φιλόσοφος και ευεργέτης» Αλέξανδρος Υψηλάντης (1774-1782 και 1796-1797). Η πρώτη και μακροχρονέστερη (οκταετής) ηγεμονία του χαρακτηρίστηκε ως «η χρυσή εποχή της Βλαχίας». Σύντομα μετά την ανάληψη των καθηκόντων του, ο Υψηλάντης ζήτησε και ενημερώθηκε για τις δραστηριότητες της Ακαδημίας, καθώς και για τις αμοιβές των δασκάλων και την προέλευση των πόρων του ιδρύματος.
Στη συνέχεια ο Υψηλάντης διέταξε την ανέγερση εντυπωσιακού οικοδομήματος πολλαπλών χώρων, που κτίσθηκε μέσα στη Μονή του Αγίου Σάββα και όπου επρόκειτο να διεξάγονται τα μαθήματα, καθώς και η στέγαση των υποτρόφων και των καθηγητών. Το οικοδόμημα σχεδιάστηκε να διαθέτει επίσης αίθουσα τελετών, αρτοποιείο και τραπεζαρία. Το νέο κτίριο ολοκληρώθηκε κατά το έτος 1779.
Στο μεταξύ, το 1776, ο Υψηλάντης είχε εκδώσει χρυσόβουλο με σκοπό την αναζωογόνηση της εκπαιδευτικής διαδικασίας, καθορίζοντας τη διάρκεια και το περιεχόμενο των σπουδών. Σύμφωνα με το χρυσόβουλο, στη σχολή οριζόντουσαν πέντε τάξεις ή κύκλοι σπουδών, διάρκειας τριών ετών ο καθένας. Κατά τον πρώτο κύκλο των σπουδών, οι μαθητές εμβάθυναν στις γνώσεις της Ελληνικής και της Λατινικής Γλώσσας, ενώ στο δεύτερο κύκλο των σπουδών προστίθετο η μελέτη των έργων Ελλήνων και Λατίνων συγγραφέων. Ο τρίτος κύκλος των σπουδών προέβλεπε μελέτη της Ποίησης, της Ρητορικής και της Ηθικής του Αριστοτέλη, ταυτόχρονα με την εκμάθηση της Ιταλικής και της Γαλλικής Γλώσσας. Ο τέταρτος κύκλος των σπουδών ήταν αφιερωμένος στη μελέτη των επιστημών, ήτοι της Αριθμητικής, της Γεωμετρίας, της Ιστορίας και της Γεωγραφίας. Ο πέμπτος και τελευταίος κύκλος σπουδών προέβλεπε τη μελέτη της Φιλοσοφίας και της Αστρονομίας. Με την ανοικοδόμηση του 1779, η ακαδημία διέθετε πλέον χώρο και για πειράματα Φυσικής και Χημείας, τα οποία δίδασκε ο Μανασσής Ηλιάδης. Τα Μαθηματικά και η Φυσική ήταν τα μαθήματα με τα οποία ο Νεοελληνικός Διαφωτισμός προσπαθούσε να θεμελιώσει τις αξίες του. Στο πρόγραμμα της σχολής τα μαθήματα αυτά κατείχαν σημαντική θέση, γεγονός που οφείλονταν σε πολλούς λόγους, όπως στη γεωγραφική θέση του Βουκουρεστίου στην Ευρώπη, στην κληρονομιά που άφησαν ο Σεβαστός Κυμινήτης και ο Λάμπρος Πορφυρόπουλος, αλλά και στη θέση των Φαναριωτών  ηγεμόνων υπέρ του Διαφωτισμού. Επίσης σημαντική μεταρρύθμιση, ήταν ότι με την προτροπή του Δημητρίου Καταρτζή, ο Υψηλάντης αναγνώρισε την ανάγκη καταμερισμού της διδασκαλίας σε ειδικότητες, ώστε ο κάθε δάσκαλος να επικεντρώνεται σε αντικείμενα που αντιστοιχούσαν στη δική του κατάρτιση. Πέραν του ενδιαφέροντός του για την Ακαδημία, ο Υψηλάντης φρόντισε ώστε να δημιουργηθούν και πρωτοβάθμια σχολεία σε όλη την επικράτεια της Βλαχίας, όπως στην Κραϊόβα και στο Μπουζαίου, όπου δίδαξαν Έλληνες δάσκαλοι, αλλά και σε άλλες πόλεις, όπου διδασκόταν η σλαβονική και η ρουμανική γλώσσα.
Τις μεταρρυθμίσεις του Αλέξανδρου Υψηλάντη συνέχισε ο ηγεμόνας Νικόλαος Μαυρογένης (1786-1790). Αυτός διόρισε, σε θέση σχολικού εφόρου, τον Φιλάρετο, επίσκοπο Ριμνίκου (σήμερα Ρίμνικου Βίλτσεα, Râmnicu Vâlcea), ο οποίος επέκτεινε το τυπογραφείο και αναβάθμισε το εκπαιδευτικό σύστημα της χώρας, έστω και για το σύντομο χρονικό διάστημα, που υπηρέτησε ως έφορος, καθώς ξέσπασε ο Αύστρο-ρωσοτουρκικός πόλεμος (1787-1792), που κατέληξε σε κατοχή του Βουκουρεστίου από το στρατό των Αψβούργων. Μετά την Αυστριακή κατοχή ο νέος Φαναριώτης ηγεμόνας Μιχαήλ Σούτσος, που διορίστηκε το 1791, αναγκάστηκε να μεταφέρει την έδρα της Αυθεντικής Ακαδημίας από τη Μονή Αγίου Σάββα στη Μονή Δεσποίνης Μπαλάσα (Domniţa Bălaşa), όπου λειτούργησε μέχρι το 1803, οπότε και επέστρεψε στο αρχικό κτίριο. Η διάσωση και η επαναλειτουργία του τυπογραφείου επιτεύχθηκε από τον διάδοχο του Φιλάρετου, τον μητροπολίτη Δοσίθεο Φιλίττη.
Από τον Ι. Καρατζά (1812) μέχρι το 1821
Με τη Συνθήκη του Βουκουρεστίου (1812) έληξε η ρωσική κατοχή και ο μητροπολίτης Ιγνάτιος υποχρεώθηκε να αποχωρήσει. Στο θρόνο της Βλαχίας η Υψηλή Πύλη διόρισε τον Ιωάννη Καρατζά, που κυβέρνησε από το 1812 μέχρι το 1818. Ο φωτισμένος αυτός ηγεμόνας φρόντισε για την εξάπλωση της ελληνικής παιδείας, αναδιοργανώνοντας τα παλαιά σχολεία και ιδρύοντας πολλά νέα. Έδειξε ιδιαίτερο ενδιαφέρον για το Λύκειο του Βουκουρεστίου ώστε, «να διδάσκεται με πολλήν ακρίβειαν ο Έλλην λόγος...από τα σοφά συγγράμματα των αθανάτων Ελλήνων προγόνων μας». Ο Ιωάννης Καρατζάς «…εφρόντισεν  να θεμελιώση το Λύκειον επάνω εις βάσιν στερεάν, και ακλόνητον, ώστε να μη συμμεταβάλληται εις το εξής με τας καιρικάς περιστάσεις, ως πρότερον…». Προχώρησε διορίζοντας τέσσερεις εφόρους, που ήταν ο Μέγας Ποστέλνικος Κωνσταντίνος Βλαχούτζης, ο Μέγας Γραμματικός Μιχαήλ Δημητρίου Σχινάς, ο Μέγας Βιστιάρης Γρηγόριος Βραγκοβάνος και ο Μέγας Κλωτζιάρης Νέστωρ. Ο Ιωάννης Καρατζάς διέθεσε χρήματα για τη βιβλιοθήκη και για δασκάλους, ενώ καθιέρωσε το σύστημα των ετήσιων εξετάσεων των μαθητών. Επίσης κατά τη διάρκεια της ηγεμονίας του ίδρυσε το 1817 στο Βουκουρέστι το πρώτο μόνιμο θέατρο της Βαλκανικής. Όταν, τον Μάρτιο του 1821, ο Αλέξανδρος Κ. Υψηλάντης, που είχε κηρύξει την επανάσταση στο Ιάσιο, έφτασε στο Βουκουρέστι, πολλοί μαθητές του Λυκείου κατατάχθηκαν στον Ιερό Λόχο. Το έργο του Λυκείου διακόπηκε από τον αποδεκατισμό του Ιερού Λόχου στο Δραγατσάνι, και βέβαια από την απόφαση της Πύλης να τερματίσει την εξουσία των Φαναριωτών και να καταργήσει τα ελληνικά δημόσια σχολεία. Αναφέρεται ότι κατά το μέσον του 19ου αιώνα, στο κτίριο λειτούργησε το Ρουμανικό Εθνικό Κολλέγιο του Αγίου Σάββα.
Παραπομπές
Κατηγορία:Ελληνικά σχολεία κατά την Τουρκοκρατία Κατηγορία:Βουκουρέστι Κατηγορία:Εκπαιδευτικά ιδρύματα στη Ρουμανία
Εθνική Ρωσίας Κ-17 (ποδόσφαιρο ανδρών)
Τίτλοι
Κατηγορία:Εθνικές ομάδες ποδοσφαίρου Κ-17 Ευρώπης Κατηγορία:Εθνική Ρωσίας (ποδόσφαιρο)
Μούσλιτσι (Μπίχατς)
Το Μούσλιτσι (κυριλλικά: Муслићи) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μπίχατς, εντός του Καντονιού της Ούνα-Σάνα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε 466 κατοίκους.
Εξωτερικοί Σύνδεσμοι
Κατηγορία:Οικισμοί του Μπίχατς
Βελζεβούλ
Η ονομασία Βελζεβούλ ή Βεελζεβούλ είναι ένα σύγχρονο όνομα για τον Διάβολο.
Στις Χριστιανικές και Βιβλικές πηγές, το όνομα "Βελζεβούλ" είναι μια εναλλακτική ονομασία του διαβόλου. Στην Χριστιανική δαιμονολογία, ο Βελζεβούλ είναι ένας από τους επτά πρίγκιπες της Κολάσεως σύμφωνα με τις απόψεις της Καθολικής Εκκλησίας για την Κόλαση. Το "Λεξικόν της Κολάσεως" (Dictionnaire Infernal) περιγράφει τον Βελζεβούλ ως μια δαιμονική μύγα, που είναι γνωστή και ως "Άρχοντας των Μυγών".
Άνω Καλύβια Φθιώτιδας
Τα Άνω Καλύβια είναι συνοικισμός της Αμφίκλειας στην Φθιώτιδα, ο οποίος βρίσκεται στα βορειοδυτικά της σε απόσταση 3,5 χλμ. και απέχει 47 χλμ. νοτιοανατολικά από τη Λαμία. Μέσα από το χωριό περνάει η εθνική οδός Λιβαδειάς - Λαμίας. Αναφέρεται επίσημα ως οικισμός από το 2011. Σύμφωνα με την απογραφή 2011, μαζί με την Αμφίκλεια, τη Μονή Δαδίου, την Περδικόβρυση, την Πευκόβρυση, τον Σταθμό Αμφίκλειας και τη Φτερόλακκα ανήκουν στη δημοτική ενότητα Αμφίκλειας του δήμου Αμφίκλειας - Ελάτειας και έχουν ως πληθυσμό 174 κατοίκους.
Παραπομπές
Κατηγορία:Χωριά του νομού Φθιώτιδας Κατηγορία:Δήμος Αμφίκλειας - Ελάτειας
Αλέξανδρος Δελμούζος
Ο Αλέξανδρος Δελμούζος (1880-10 Δεκεμβρίου 1956 ) υπήρξε Έλληνας παιδαγωγός και κύριος εκπρόσωπος του εκπαιδευτικού δημοτικισμού. Επίσης ίδρυσε το (Πρότυπο) Πειραματικό σχολείο Πανεπιστημίου Θεσσαλονίκης του ΑΠΘ.